Аԥсны аҭагылазаашьа ҷыдақәа рзы аминистр ихаҭыԥуаҩ Саҭбеи Гындиа арадио Sputnik аефир аҟны еиҭеиҳәеит Аԥсны Аџьынџьтәылатә еибашьра иацәынхаз арҭҟәацга маҭәашьарқәа шаҟа лассы ирԥыхьашәо атәы.
Гәылрыԥшь араион иҟоу агрофирма "Кәыдры" аиҳабы Нугзар Чагәаа арадио Sputnik аефир аҟны еиҭеиҳәеит рнапы злаку аусқәа ртәы.
Аԥсны Аҵәахырҭатә банк ауааԥсыра акредит рыҭара апрограмма ааннакылеит 2019 шықәса ԥхынгәы 1 азы аԥаратә дефицит иахҟьаны.
Жә-шықәса зхыҵуа Саиду Сергьегьиа ДЦП имоуп. Иара иныҟәара алшахарц азы хара имгакәа аоперациа изутәуп, изеизгатәуп 232 000 мааҭ.
Аҟәатәи ауараштә зауад аиҳабы Амра Ануаԥҳа арадио Sputnik аефир аҟны еиҭалҳәеит ацәыргақәҵа "Продэкспо- 2020" аҟны аиқәшаҳаҭрақәа шрыбжьарҵаз , урҭ лҵшәас иаарышьҭуа атәы.
Ахаҵа Аԥсны Аҳәынҭқарраҟынтә Урыстәылатәи Афедерациахь имҩа хан. Даанкылан аушьҭырҭатә ҭыԥ "Адлер".
Иури Башмет напхгара ззиуа XIII Аӡынтәи жәларбжьаратәи аҟазара афестиваль мҩаԥысуеит жәабран 12 - 23 рзы. Аԥснытәи ахортә капелла ықәгылеит Алиса Дебольскаиа лыхьӡ зху ауарӷантәи акамертәи музыка аконцерттә зал аҟны жәабран 17 рзы.
Акоронавирус адунеитә економика аҿиара анырра анаҭоит. Аҭагылазаашьа иаҿырԥшны анефҭ ахә каҳаит, ахьы ахә шьҭыҵит, аилахәырақәа рааглыхра ԥыркуеит.
RCC Boxing Promotions аҟынтә аиубилеитә 35-тәи абокс азы жәларбжьаратәи атурнир мҩаԥгахоит Екатеринбург, хәажәкыра 7 рзы.
Аполитолог Беслан Ҳагба арадио Sputnik Аԥсны аефир аҿы иҳәеит атәыла ахада иалхрақәа шымҩаԥысуа ҳәа игәаанагара атәы.
Аԥсны Аҭагылазаашьа ҷыдақәа рзы аминистрра асапиорцәа иаарԥшыз арԥжәагақәа еиҵырхит.
Иахьатәи аамҭазы коронавирус Китаи анҭыҵ измоу ауаа рхыԥхьаӡара 694-ҩык ыҟоуп.
Аԥсны АКХ аҿы жәабран 17 рзы Адгәыр Арӡынбеи Арда Ашәбеи ашәҟәы иҭарҩит. Аԥсны ахада иалхрақәа мҩаԥысран иҟоуп хәыжәкыра 22 рзы.
Адыгатәылеи Аԥсни зҽаԥсазтәыз рартист Лаврик Ахба арадио Sputnik Аԥсны аефир аҿы еиҭеиҳәеит Аҟәа раԥхьатәи атеатралтә студиа аартра шыҟалаз, насгьы уи ҵакыс иамоу атәы.
Алада Барӷьаԥтәи абжьаратә школ аиҳабы, аԥсуа бызшәа арҵаҩы Елеонора Берулааԥҳа арадио Sputnik Аԥсны аефир аҿы еиҭалҳәеит арҵаратә усбарҭаҿы аԥсшәа аҵаразы аҭагылазаашьа зеиԥшроу атәы.
Шәача ақалақь Лазаревск араион Аҩнуҵҟатәи аусқәа русбарҭахь аҭыԥантәи ауааԥсыра рмазара амца адыркуеит идырым ахаҿқәа ҳәа арзаҳалқәа роуан.
Аԥсны ахадарахьы акандидатцәа ашәҟәы рҭагалара хыркәшахеит жәабран 11 рзы.
Аԥсны актәи ахада Владислав Арӡынба игәалашәара иазкыз аиубилеитә турнир иалахәын шәҩык инарзынаԥшуа аспортсменцәа.
Аԥсны Ауаажәларратә палата 35-ҩык алахәылацәа зегьы еилкаауп. Жәабранмза 20 рзы имҩаԥысуа рапҳьатәи аилатәараҿы деилкаахоит уи амаӡаныҟәгаҩгьы. Аамҭала амаӡаныҟәгаҩ инапынҵақәа назыгӡо Даниил Убириа арадио Sputnik Аԥсны аефир аҿы еиҭеиҳәеит апалата аусура шеиҿкаахо.